nahid-hub/BLUGE-bengali-wikipedia-section-title-prediction huggingface dataset:
খিলগাঁও ফ্লাইওভার বাংলাদেশের সর্বপ্রথম এবং বৃহত্তর ফ্লাইওভার হিসেবে স্বীকৃত।

গণপ্রজতন্ত্রী বাংলাদেশ সরকারের মাননীয়া প্রধানমন্ত্রী শেখ হাসিনা এটি উদ্বোধন করেন। শুরুতে এ ফ্লাইওভারের বাসাবো এলাকার দিকের লুপ তৈরীর কাজ অসম্পূর্ণ ছিল।স্থানীয় সংসদ সদস্য জনাব সাবের হোসেন চৌধুরীর সুপারিশে   মাননীয়া প্রধানমন্ত্রী শেখ হাসিনার কঠোর  নির্দেশের পর তা বাস্তবায়নের শেষে  চূড়ান্তভাবে উদ্বোধন করে  সকলের জন্য তা উম্মুক্ত করে যান চলাচলের  সহনীয়তা পর্যায়ে আনা হয়।যাত্রাবাড়ী ,মালিবাগ ও মতিঝিলে যাতায়াতকারীদের ভোগান্তি অবসান হয়।

সঠিক অনুচ্ছেদ শিরোনাম কোনটি?
titleA. কর্তৃপক্ষ
titleB. ব্যবসায়ীক প্রতিষ্ঠান
titleC. ফ্লাইওভার
titleD. যাতায়াত ব্যবস্থা
উত্তর: titleC
প্রধান নিবন্ধ: সাইপ্রাসের প্রাচীন ইতিহাস এবং রোমান সাইপ্রাস 

প্রথম লিখিত দলিলে সাইপ্রাসকে আসিরিয়া শাসনের অধীনে দেখা যায়। ১৮৪৫ সালে কিশনে একটি স্টেলা (পাথরের খাড়া ফলক বা স্তম্ভ) পাওয়া যায়, যা ইদনানা বা আতনানা জেলার লা’র ভূমির সাত রাজার বিরুদ্ধে ৭০৯ খ্রিষ্টপূর্বাব্দে রাজা দ্বিতীয় সারগনের (৭২১-৭০৫ বিসি) বিজয়ের স্মরণে তৈরি করা হয়েছিল। আগেরটি সম্ভবত দ্বীপের আসিরিয়ান নাম, যদিও কিছু লেখক পরবর্তীকালে গ্রীসকে বোঝায় (দানোই দ্বীপপুঞ্জ)। খোরসবাদের সারগনের প্রাসাদে লা’ সম্পর্কিত আরও শিলালিপি আছে। খ্রিস্টপূর্ব ৬৭৩/২ সালের এশারহাদনের শিলালিপিতে তালিকাভুক্ত দশটি রাজ্য যথা, উপকূল এলাকার রাজ্য সালামিস, কিশন, আমাথাস, কুরিয়ন, পাফোস এবং সোলি এবং অভ্যন্তরের রাজ্য তামাসোস, লেদ্রা, ইডালিয়াম এবং চিত্রি সনাক্ত করা হয়েছে।

সাইপ্রাস ৬৬৯ সালের দিকে কিছু সময়ের জন্য স্বাধীনতা অর্জন করে কিন্তু মিশরের আমাসিস (৫৭০-৫২৬/৫২৫) আবার দখল করে নেয়। দ্বীপটি খ্রিস্টপূর্ব ৫৪৫ সালের দিকে পার্সিয়ানরা অধিকার করে। সোলির নিকটে উত্তর উপকূলে মেরিয়ন অঞ্চলে একটি পার্সিয়ান প্রাসাদ খনন করা হয়েছে। আয়নিয়দের উত্থানে বাসিন্দারা অংশ নিয়েছিল। খ্রিস্টপূর্ব চতুর্থ শতাব্দীর শুরুতে সালামিসের রাজা প্রথম ইউগোরাস পুরো দ্বীপটির নিয়ন্ত্রণ নেন এবং পারস্যের কাছ থেকে স্বাধীনতা অর্জনের চেষ্টা করেন। আর একটি বিদ্রোহ ৩৫০ সালে সংঘটিত হয় তবে আর্টেক্সারেক্সিস ৩৪৪ সালে এটিকে চূর্ণ করে দেন।

টায়ার অবরোধের সময় সাইপ্রিয়ট রাজারা আলেকজান্ডার দ্য গ্রেট-এর বিপক্ষে যায়। খিস্টপূর্ব ৩২১ সালে চার সাইপ্রিয়ট রাজা প্রথম টলেমির সাথে ছিলেন এবং অ্যান্টিগনোসের বিরুদ্ধে দ্বীপটিকে রক্ষা করেন। টলেমি ৩০৬ থেকে ২৯৪ খ্রিস্টপূর্বাব্দে মধ্যে দিমাট্রিয়স পলিওরকেটাসের নিকট সাইপ্রাসকে হারান, কিন্তু এর পরেও এখানে খ্রিস্টপূর্ব ৫৮ অব্দ পর্যন্ত টলেমি আইন বলবৎ ছিল। এটি মিশরের একজন গভর্নর দ্বারা শাসিত হয় এবং ২য় ও ১ম শতাব্দীর ক্ষমতার দ্বন্দের সময় মাঝে মাঝে এটি ক্ষুদ্র টলেমিয় রাজ্য গঠন করে। প্রাচীনকালের উন্নত দুটি গুরুত্বপূর্ণ বাণিজ্যিক কেন্দ্র এথেন্স এবং আলেকজান্দ্রিয়ার মধ্যে দৃঢ় বাণিজ্যিক সম্পর্ক গড়ে ওঠে।

সম্পূর্ণ হেলেনিয়বাদ কেবলমাত্র টলেমিয় আইনের অধীনে হয়েছিল। ফিনিশিয়ান এবং স্থানীয় সাইপ্রিয়ট বৈশিষ্ট্যগুলি পুরানো সাইপ্রিয়ট বর্ণ লিপির সাথে মিলে যায়। এই সময়ে বেশ কয়েকটি শহর প্রতিষ্ঠিত হয়েছিল, যেমন দ্বিতীয় টলেমি পুরানো এবং নতুন পাফোসের মধ্যে আর্সিনোয় প্রতিষ্ঠা করেন।

গ্রীক ইতিহাসবিদ স্ট্রাবোর মতে খ্রিস্টপূর্ব ৫৮ অব্দে সাইপ্রাস একটি রোমান প্রদেশে পরিণত হয়েছিল, কারণ রোমান রাজনীতিবিদ পাবলিয়াস ক্লোডিয়াস পলচার সাইপ্রাসের রাজা টলেমির বিরুদ্ধে বিরক্তি পোষণ করতেন এবং ট্রাইবুন হওয়ার পর মার্কাস কাতোকে দ্বীপটি জয় করার জন্য প্রেরণ করেন। মার্ক অ্যান্টনি এই দ্বীপটি মিশরের সপ্তম ক্লিওপেট্রা এবং তার বোন চতুর্থ আরসিনয়েকে দান করেন, কিন্তু খ্রিস্টপূর্ব ৩০ সালে অ্যাকটিয়ামের যুদ্ধে (খ্রিস্টপূর্ব ৩১) পরাজয়ের পরে এটি আবার রোমান প্রদেশে পরিণত হয়। খ্রিস্টপূর্ব ২২ সাল থেকে এটি সেনেট শাসিত প্রদেশ ছিল। ১১৫/১১৬ খ্রিষ্টাব্দে ইহুদিদের অভ্যুত্থানের সময় এই দ্বীপটির বড়ধরনের ক্ষতি হয়।

ডায়োক্লেটিয়ানের সংস্কারের পরে এটি কনসুলারিস ওরিয়েনের নিয়ন্ত্রণে রাখা হয় এবং একজন প্রোকনসুল দ্বারা পরিচালিত হয়। চতুর্থ শতাব্দীর শুরুতে বেশ কয়েকটি ভূমিকম্প সালামিসকে  ধ্বংসের দিকে পরিচালিত করে, একই সময়ে এই দ্বীপে খরা ও দুর্ভিক্ষ দেখা দেয়।

সঠিক অনুচ্ছেদ শিরোনাম কোনটি?
titleA. বাইজেনটাইন সাইপ্রাস
titleB. প্রাচীন সাইপ্রাস
titleC. ফিনিসিয়
titleD. সাইপ্রাস রাজ্য
উত্তর: titleB
যমক ঘিমিরের লেখা কাব্যগ্রন্থগুলির মধ্যে আছে সংকল্প, আফনাই চিতা অগ্নি শিখাতীর, মনছী ভিতরাকা ইয়দ্দাহারু, কোয়াতি এবং আওসান পাছিকো আগমন। তিনি তার আত্মজীবনী, "জিওয়ান কদা কি ফুল" (ইজ লাইফ এ থরন অর ফ্লাওয়ার) এর জন্য তাকে 'মদন পুরস্কার' দিয়ে ভূষিত করা হয়েছিল। এছাড়াও, ২০১৫ সালে, তিনি কবিতা রাম বাল সাহিত্য প্রতিভা পুরস্কার এবং অশ্বীকৃত বিচার সাহিত্য আন্দোলন পুরস্কার লাভ করেন। ২০১৬ সালে,অশ্বীকৃত বিচার সাহিত্য পুরস্কার, অশ্বিকৃত বিচার সাহিত্য আন্দোলন পুরস্কার পান এবং ২০১৭ সালে, মদন পুরস্কারের দ্বারা তাকে ভূষিত করা হয়েছিল।

সঠিক অনুচ্ছেদ শিরোনাম কোনটি?
titleA. অন্যান্য সাহিত্যকীর্তি
titleB. কাব্যগ্রন্থ
titleC. আত্মজীবনী
titleD. সাহিত্যকর্ম
উত্তর: titleD
১৯৭১ সালে মানিকগঞ্জ জেলায় মুক্তিযুদ্ধ সংগঠিত হয় এবং এ যুদ্ধে নেতৃত্বে ছিলেন ক্যাপ্টেন হালিম চৌধুরী, আবদুল মতিন চৌধুরী, অধ্যক্ষ আব্দুর রউফ খান ও জেলার অন্যান্য বীরাঙ্গনা।
১৯৭১ সালের অক্টোবরে সিংগাইর উপজেলার বলধারা ইউনিয়নের গোলাইডাঙ্গা গ্রামের উত্তর-পশ্চিম কোণে মুক্তিযোদ্ধাদের একটি দল পাকিস্তানি অনুপ্রবেশকারী সৈন্যদের বহনকারী নৌকাগুলি আক্রমণ করে এবং নুরুনি গাঙ্গায় (কালীগঙ্গা নদীর খাল) একটি ভয়াবহ যুদ্ধ হয়। পঁচিশ জন পাক ২৯ শে অক্টোবর সিংগাইর উপজেলার গোলাইডাঙ্গা গ্রামে মুক্তিযোদ্ধাদের সাথে এক ভয়াবহ যুদ্ধে সেনা নিহত এবং আরও অনেকে আহত হয়। মুক্তিযোদ্ধা ইঞ্জিনিয়ার তোবারক হোসেন লুডু এই অভিযানের নেতৃত্ব দেন। তিনি মুক্তিবাহিনী লুডু গ্রুপের কমান্ডার ছিলেন। এই যুদ্ধের সময় মুক্তিবাহিনীর মুক্তিযোদ্ধাদের মধ্যে কেউই নিহত হয়নি যা মানিকগঞ্জের পাকিস্তানি সামরিক বাহিনীর বিরুদ্ধে অন্যতম গুরুত্বপূর্ণ মুক্তিযুদ্ধ। এই সংক্ষিপ্ত সময়ের যুদ্ধের পরে, মুক্তিবাহিনীর মুক্তিযোদ্ধারা যুদ্ধের মাঠ ছেড়ে চলে যায় এবং পাক সৈন্যরা আরও সৈন্য নিয়ে আসে এবং যুদ্ধে গোলাইডাঙ্গা গ্রামের আশেপাশের ১৬০০ টি বাড়ি পুড়িয়ে দেয় এবং ৯৯ স্থানীয় লোককে হত্যা করেছিল যারা বেশিরভাগ বয়স্ক ছিল। কয়েকজন স্থানীয় যুবক ছেলেরা সেই আক্রমণে মুক্তিযোদ্ধাদের সহায়তা করেছিল তারা হলেন আবদুল আলী, মহিউদ্দিন আলমগীর জাকির এবং আরও অনেকে। গোলাইডাঙ্গায় লড়াইয়ের পরে সিঙ্গাইর উপজেলা ১৩ই নভেম্বর, ১৯৭১ সালে পাক অধিকৃত সেনাবাহিনী থেকে মুক্ত হয়। একাত্তরের নভেম্বরের শেষ সপ্তাহে মুক্তিযোদ্ধাদের নতুন দলগুলি মানিকগঞ্জের বিভিন্ন অঞ্চলে প্রবেশ করে এবং কয়েকটি যুদ্ধে পাকিস্তানি সেনাদের পরাজিত করে। ১৯৭১ সালের ১৪ই ডিসেম্বর ঢাকার দিকে অগ্রসর হওয়া পাক বাহিনীর একটি দল মানিকগঞ্জ সদর উপজেলার বরুন্ডি গ্রামে প্রবেশ করে, শাহাদাত হোসেন বিশ্বাস বাদলের নেতৃত্বে একদল মুক্তি বাহিনী (মুজিব বাহিনী) একটি উপযুক্ত জায়গায় তাদের আক্রমণ করার প্রস্তুতি নিচ্ছিল। এটি বুঝতে পেরে পাক সৈন্যদের দল থেকে দু'জন সৈন্য গ্রাম ছেড়ে চলে যায়। এর মধ্যে একজনকে মুক্তিযোদ্ধারা (মুজিব বাহিনী) ১৯৭১ সালের ১৩ই ডিসেম্বর রাতে গ্রেপ্তার করেছিলেন এবং অপর একজনকে পরদিন একই গ্রুপের মুক্তিযোদ্ধারা গ্রেপ্তার করেছিলেন। <জয়মন্টপ> অবশেষে তারা ১৪ই ডিসেম্বর তত্কালীন মহকুমা (বর্তমানে মানিকগঞ্জ জেলা) মুক্ত ঘোষণা করে।

সঠিক অনুচ্ছেদ শিরোনাম কোনটি?
titleA. জনসংখ্যা
titleB. মুক্তিযুদ্ধ
titleC. প্রশাসনিক এলাকাসমূহ
titleD. নামের উৎপত্তি
উত্তর: titleB
শহীদুল জহির ছিলেন চিরকুমার। "কথা" ম্যাগাজিনের সম্পাদক কামরুজ্জামান জাহাঙ্গীরকে এক সাক্ষাৎকারে তিনি বলেছিলেন যে, তিনি এটি ব্যাখ্যা করতে অক্ষম, "আমি এ ব্যাপারে কিছুই বলতে পারব না, এটা এমনিতেই ঘটে গেছে।" তিনি কম কথা বলতেন এবং অন্তর্মুখী ছিলেন। তার সাথে বন্ধুত্ব করা কঠিন ছিল তবে তিনি অনেক বন্ধুসুলভ ছিলেন।

সঠিক অনুচ্ছেদ শিরোনাম কোনটি?
titleA. কর্মজীবন
titleB. সাহিত্যকর্ম এবং শৈলী
titleC. ব্যক্তিগত জীবন
titleD. মৃত্যু
উত্তর: titleC
পিয়াজের মতে জ্ঞান মূলক বিকাশের তৃতীয় স্তরটি মূর্ত সক্রিয়তার স্তর। সাত থেকে এগারো বছর বয়স পর্য্যন্ত বিকাশের স্তরকে পিয়াজে জ্ঞান মূলক বিকাশের মূর্ত সক্রিয়তার স্তর বলে চিহ্নিত করেছেন। সক্রিয়তা বলতে এখানে সমস্যা সমাধানের ক্ষেত্রে যে যৌতিক সক্রিয়তা বা নীতি প্রযোগ করা হয় তাকেই বোঝায়। এই স্তরে বালক বালিকা কেবল প্রতীক ব্যবহার করতেই পারে এমন নয়, তারা যুক্তির সঙ্গে এই সকল প্রতীকগুলিকে পরিবর্তিত করতেও পারে। কিন্তু এই স্তরে তাদের সব সক্রিয়তা থাকে মূর্ত অবস্থার পরিপ্রেক্ষিতে। 
গতিশীল বিকেন্দ্রিকরণের মধ্যে দিয়েই এই স্তরের কাজ শুরু হয়। সংখ্যা, দৈর্ঘ্য বা তরলের আয়তন সম্বন্ধে সংরক্ষণ বোধ বেশির ভাগ বালক বালিকার মধ্যেই ছয় অথবা সাতেই জন্মে যায়। এখন বালক বা বালিকারা বুঝতে পারে যে আকারের পরিবর্তন হলেও বস্তুর আয়তন একই থাকতে পারে।

এই স্তরে শিশুর চিন্তার কয়েকটি বৈশিষ্ট্য আলোচিত হলোঃ

সঠিক অনুচ্ছেদ শিরোনাম কোনটি?
titleA. সংবেদন-সঞ্চালন স্তর (The Sensory-Motor Stage) (জন্ম থেকে দুই বছর)
titleB. জ্ঞান মূলক বিকাশের বিভিন্ন দশা
titleC. তত্ত্ব
titleD. মূর্ত সক্রিয়তার স্তর (Concrete operations stage) (সাত থেকে এগারো বছর)
উত্তর: titleD
এডিস মশা খুব অল্প পানিতে (৫ মিলি বা ১ চা চামচ পানি) ডিম পাড়ে যা পানি ছাড়াও প্রতিকূল পরিবেশেও টিকে থাকতে পারে। এই জন্যই লার্ভা ধ্বংসে টেমিফস ১ গ্রাম/১০ লিটার পানিতে খুব কার্যকরী, যা ব্যবহার পরিবেশ ও মানব স্বাস্থ্যের জন্য ক্ষতিকর নয়। নির্মাণাধীন ভবনের প্রজননস্থল ধ্বংস করে ৪০ শতাংশ পর্যন্ত রোগের প্রাদুর্ভাব কমানো সম্ভব। 

সঠিক অনুচ্ছেদ শিরোনাম কোনটি?
titleA. বাসস্থান
titleB. সিস্টেমেটিক ও ফাইলেরিয়া
titleC. নিধন পদ্ধতি
titleD. রোগের ভূমিকা
উত্তর: titleC
চারত বিভাজনের পূর্ববর্তী দিনগুলিতে, আসাম চট্টগ্রাম থেকে আখাউড়া-কুলাউড়া-ছাতক লাইন এবং আখাউড়া-লাকসাম-চট্টগ্রাম লাইনের মাধ্যমে সংযুক্ত ছিল। চট্টগ্রাম বন্দরের সঙ্গে রেল সংযোগের জন্য আসাম চা রোপনকারীদের দাবির প্রতিক্রিয়ায় চট্টগ্রাম সংযোগ নির্মাণ করা হয়। ১৮৯১ সালে আসাম বেঙ্গল রেলওয়ে বাংলার পূর্ব দিকে রেলপথ নির্মাণ শুরু করে। ১৮৯৫ সালে চট্টগ্রাম ও কুমিল্লার মধ্যবর্তী ১৫০ কিলোমিটার দীর্ঘ (৯৩ মাইল) ট্র্যাক খোলা হয়েছিল। ১৮৯৬-১৮৯৮ সালে কুমিল্লা-আখাউড়া-কালাউড়া-বদরপুর বিভাগ খোলা হয়েছিল এবং ১৯০৩ সালে লামডিং পর্যন্ত বিস্তৃত হয়।

১৯০০ সালে আসাম বেঙ্গল রেলওয়ের লামডিং-গুয়াহাটি লাইন চালু হয়।

স্বাধীনতা ও বিভাজনের পর, ১৯৯৭ সাল নাগাদ সমগ্র গুয়াহাটি-লুডিং-দিব্রগড়-তিনসুকিয়া সেক্টর মিটার গেজ থেকে ব্রডগেজ রূপান্তর করা হয়।

লামডিং-শিলচার বিভাগের গেজ রূপান্তর কাজটি মার্চ-এপ্রিল ২০১৫ সালে সম্পন্ন করা হয়।

সঠিক অনুচ্ছেদ শিরোনাম কোনটি?
titleA. সুযোগ-সুবিধা
titleB. ইঞ্জিনশালা
titleC. লামডিং রেল বিভাগ
titleD. ইতিহাস
উত্তর: titleD
১৯৫৭ সালের ৪ঠা অক্টোবর স্পুটনিক ১ পৃথিবীর সর্বপ্রথম কৃত্রিম উপগ্রহ হয়। কৃত্রিম উপগ্রহটি একটি রেডিও সংকেত প্রেরণ করে,এছাড়া কোনো সেন্সর ছিল না। স্পুটনিক ১ গবেষণা করে বিজ্ঞানীরা কৃত্রিম উপগ্রহটির আবস্থান ও বেগ পরিমাপ করএ বায়ুমন্ডলের উপরের স্তরে এটির টান(ড্র‍্যাগ) গণনা করেন। স্পুটনিক ১ ২১ দিন সম্প্রচার করে এবং ১৯৫৭ সালের ৪ঠা অক্টোবর ব্যাটারি গ্রাস হলে অবশেষে ১৯৫৮ সালের ৪ঠা জানুয়ারি কৃত্রিম উপগ্রহটি কক্ষপথ হতে পতিত হয়।

সঠিক অনুচ্ছেদ শিরোনাম কোনটি?
titleA. স্পুটনিক
titleB. স্যালিউট
titleC. প্রোজেক্ট মার্কিউরি
titleD. প্রোজেক্ট জেমিনি
উত্তর: titleA
২৫ জুন ১৯৭৫র দিন মাঝরাতে ইন্দিরা গান্ধী নেতৃত্বাধীন কংগ্রেস সরকার অন্তর্বর্তী জরুরীকালীন অবস্থা ঘোষণা করে। জরুরীকালীন অবস্থার সময়কালে সকলো বিরোধী রাজনৈতিক নেতাদেরকে জেলে ভরা হয়। খবরের কাগজ সেন্সরশিপ করা হয়। বেতার ও দূরদর্শন সরকারের বিরুদ্ধে যাতে কোনো খবর প্রকাশ না করতে পারে, তার ব্যবস্থা নেওয়া হয়। ন্যায়পালকরা যাতে জরুরীকালীন অবস্থার বিষয়ে প্রশ্ন তুলতে না পারে তারজন্য গান্ধী সদনের সংখ্যাগরিষ্ঠতার সুবিধা নিয়ে সংবিধানের ৩৮তম সংশোধন করেন। ১৯৭৬ সালে ষষ্ঠ লোকসভা গঠনের জন্য হওয়া সাধারণ নির্বাচন বন্ধ হয়। ১৯৭৭-এর ২৩ জানুয়ারী লোকসভায় ইন্দিরা গান্ধী নির্বাচনের ঘোষণা করেন ও ২১ মার্চে জরুরীকালীন অবস্থা উঠিয়ে নেন। 

সঠিক অনুচ্ছেদ শিরোনাম কোনটি?
titleA. মোর্চাভিত্তিক ফলাফল
titleB. ভোটারদের আচরণ
titleC. জরুরীকালীন অবস্থা
titleD. জনতা মোর্চা গঠন
উত্তর: titleC
বিহারের অন্তর্বর্তী স্থানের উন্মুক্ত চত্বরের মধ্যবর্তী স্থানে রয়েছে কেন্দ্রীয় মন্দিরের ধ্বংসাবশেষ। এখন এটি ২১মি উঁচু হলেও মূল মন্দিরটি কমপক্ষে ৩০ মি উঁচু ছিল। তিনটি ক্রমহ্রাসমান ধাপে ঊর্ধ্বগামী এ মন্দিরের ভূমি-পরিকল্পনা ক্রুশাকার। প্রতিটি ক্রুশবাহুর দৈর্ঘ্য-প্রস্থ ১০৮.৩ মি ও ৯৫.৪৫মি। কুশের মধ্যবর্তী স্থানে আরও কয়েকটি অতিরিক্ত দেয়াল কৌণিকভাবে যুক্ত। মূল পরিকল্পনাটির কেন্দ্রে দরজা-জানালা বিহীন একটি শূন্যগর্ভ চতুষ্কোণাকার প্রকোষ্ঠ আছে। এই প্রকোষ্ঠটি মন্দিরের তলদেশ থেকে চূড়া পর্যন্ত বিস্তৃত। মূলতঃ এ শূন্যগর্ভ প্রকোষ্ঠটিকে কেন্দ্র করেই সুবিশাল এ মন্দিরের কাঠামো নির্মিত। এ কক্ষের চারদিকে মন্দিরের দ্বিতীয় ধাপে চারটি কক্ষ ও মন্ডপ নির্মাণ করা হয়েছে। এর ফলেই মন্দিরটি ক্রুশাকার ধারণ করেছে। মন্দির পরিকল্পনার সমান্তরালে দেয়াল পরিবেষ্টিত প্রদক্ষিণ পথ আছে। অনুরুপভাবে প্রথম ধাপে দ্বিতীয় ধাপের প্রদক্ষিণ পথের দেয়ালের চারদিকে চারটি কক্ষ যুক্ত করে ক্রুশাকৃতি বৈশিষ্ট্য অক্ষুণ্ণ রাখা হয়েছে এবং এর সমান্তরালে প্রদক্ষিণ পথ নির্মাণ করা হয়েছে। প্রথম ধাপের সমান্তরালে মন্দিরের ভিত্তিভূমির পূর্ব, পশ্চিম ও দক্ষিণ দিকে দেয়াল তৈরি করা হয়েছে। উত্তর দিকের মধ্যবর্তীস্থলে সিঁড়ি ছিল। পরবর্তিতে এ সিঁড়ি ধ্বংস করে তার উপর কিছু নতুন কাঠামো নির্মাণ করা হয়।

কেন্দ্রীয় শূন্যগর্ভ কক্ষে একটি ইঁট বাধানো মেঝে আবিষ্কৃত হয়েছে। এ মেঝে কক্ষের বাইরে চারদিকের কক্ষ ও মন্ডপের প্রায় একই সমতলে অবস্তথিত। কিন্তু চারদিকের কক্ষগুলো থেকে কেন্দ্রীয় এ কক্ষে যাওয়ার কোন পথ বা দরজা নেই এবং আগে ছিলো,পরে বন্ধ করা হয়েছে এমন কোন প্রমাণও পাওয়া যায় না। কক্ষে মূর্তি রাখার বেদী বা কুলুঙ্গী কিছুই নেই। তাই অনুমিত হয় ফাঁপা এ দন্ডটি মন্দিরের সুউচ্চ দেয়ালগুলোর সুদৃঢ় নির্মানের জন্য একটি উপকরণ ছিল। মূর্তিগুলো সম্ভবত এর চারদিকের কক্ষগুলোতে স্থাপন করা হয়েছিলো। মন্দিরের শীর্ষদেশের কোন নিদর্শন নেই বিধায় এর ছাদ সম্বন্ধে সুস্পষ্ট কিছু বলা যায় না।

কেন্দ্রীয় শূন্যগর্ভ কক্ষটির দেয়াল নিরাভরণ কিন্তু প্রতিটি ধাপের দেয়ালগুলোর বহির্ভাগ উদগত কার্নিশ, অলংকৃত ইঁট এবং সারিবদ্ধ পোড়ামাটির ফলকচিত্র দ্বারা সজ্জিত। ক্রুশাকার পরিকল্পনার বর্ধিত অংশগুলোর সংযোগস্থলে কার্নিশের প্রান্ত পর্যন্ত পানি নিষ্কাশন নালার ব্যবস্থা আছে। পাথর নির্মিত এ নালাগুলোর মুখ গর্জনরত সিংহের মুখের অবয়বে নির্মিত। ভিত্তিভূমির দেয়ালের বহির্দেশে ৬৩টি কুলুঙ্গি আছে। এর প্রতিটিতে একটি করে পাথরের ভাস্কর্য ছিলো।

সঠিক অনুচ্ছেদ শিরোনাম কোনটি?
titleA. স্থাবর স্থাপত্য নিদর্শনসমূহ
titleB. কেন্দ্রীয় মন্দির
titleC. ইতিহাস ও পটভূমি
titleD. উন্মুক্ত অঙ্গন
উত্তর: titleB
জাতিসংঘ তার সদস্যভূক্ত দেশগুলোর মাঝে নির্দিষ্ট লক্ষ্য, উদ্দেশ্য, পরিকল্পনা বাস্তবায়নের লক্ষ্যে শুভেচ্ছা দূত নিয়োগ করে থাকে। শুভেচ্ছা দূতের মধ্যে - বিশ্বের শীর্ষস্থানীয় নেতা, খেলোয়াড়, চলচ্চিত্র তারকা প্রমূখ পেশাজীবিদেরকে সম্পৃক্ত করা হয়।

জাতিসংঘ শান্তি বার্তাবাহক, খাদ্য ও কৃষি সংস্থা, এইচআইভি ও এইডস্‌ কর্মসূচী, পরিবেশ কার্যক্রম, ইউএনডিপি, ইউনেস্কো, ইউনোডিসি, ইউএনএফপিএ, জাতিসংঘ মানবাধিকার কমিশন, ইউনিসেফ, ইউনিডো, ইউনিফেম, বিশ্ব খাদ্য সংস্থা, বিশ্ব স্বাস্থ্য সংস্থা প্রমূখ প্রতিষ্ঠান বা সংস্থাগুলো তাদের কার্যক্রম বাস্তবায়নের জন্য শুভেচ্ছা দূত হিসেবে সময়ে সময়ে বিখ্যাত ব্যক্তিত্বদেরকে নিয়োগ করে থাকে।

সঠিক অনুচ্ছেদ শিরোনাম কোনটি?
titleA. জাতিসংঘ শুভেচ্ছা দূত
titleB. পণ্যের বিজ্ঞাপন
titleC. শরণার্থীবিষয়ক শুভেচ্ছাদূত
titleD. মধ্যস্থতাকারী
উত্তর: titleA
ফোলিয়োজ লাইকেনের কিনারা খাঁজকাটা, প্রশস্ত, চ্যাপ্টা ও আন্দোলিত হয়। এই লাইকেনের ঊর্ধ্ব ও নিম্ন কর্টেক্স উভয়ই রয়েছে। এদের নিম্নতলে রাইজয়েড সদৃশ রাইজাইন থাকে। এই রাইজাইনের মাধ্যমে এরা এদের পোষকের বা ধারকের সাথে যুক্ত থাকে। শৈবাল স্তরটি স্যান্ডউইচের মত থাকে শৈবাল স্তরটির উপরে ও নিচে ছত্রাক স্তর বিদ্যমান থাকে। অনেকটা বৃত্তাকারভাবে বৃদ্ধিপ্রাপ্ত হয়। এই ধরনের লাইকেনের ঊর্ধ্বত্বক ও নিম্নত্বক ভিন্ন হয়ে থাকে।

সঠিক অনুচ্ছেদ শিরোনাম কোনটি?
titleA. গঠন
titleB. নামের অর্থ
titleC. তুলনা
titleD. শ্রেণিবিভাগের ভিত্তি
উত্তর: titleA
হিরোশিমা ও তার সন্নিহিত অঞ্চলগুলি মেইজি পুনর্গঠনের আগে অবধি বিঙ্গো প্রদেশ ও আকি প্রদেশে বিভক্ত ছিল। জাপানের নথিভুক্ত ইতিহাসের প্রাচীনতম পর্ব থেকেই এখানে বাণিজ্য ও সংস্কৃতির চর্চার নিদর্শন পাওয়া যায়। হিরোশিমা চুউগোকু অঞ্চলের ঐতিহ্যগত কেন্দ্র ও সেকিগাহারার যুদ্ধের আগে অবধি এখানে মোরি পরিবারের কর্তৃত্ব বজায় ছিল।

হিরোশিমায় দুটি ইউনেস্কো বিশ্ব ঐতিহ্যবাহী স্থান রয়েছে:

সঠিক অনুচ্ছেদ শিরোনাম কোনটি?
titleA. ভূগোল
titleB. অর্থনীতি
titleC. পর্যটন
titleD. ইতিহাস
উত্তর: titleD
মহাকাব্য চক্রের যে গ্রন্থে অ্যাকিলিসের মহাক্রোধ বিবরণীর পূর্বের ঘটনা বর্ণিত হয়েছে, সেটি হল সাইপ্রিয়া। এই গ্রন্থ অনুসারে, অ্যাকিয়ানরা ঘরে ফিরতে চাইলে অ্যাকিলিস তাদের সংযত করেন। পরে তিনি ইনিসের পশুর দলকে আক্রমণ করেন, প্রতিবেশী শহরগুলিতে লুণ্ঠন চালান ও ট্রলিয়াসকে হত্যা করেন।

ডেয়ার্স ফ্রিজিয়াস-এ বর্ণিত "অ্যাকাউন্ট অফ দ্য ডেস্ট্রাকশন অফ ট্রয়" নামক একটি লাতিন সারাংশের মাধ্যমে অ্যাকিলিসের কাহিনি মধ্যযুগীয় ইউরোপে পরিচিত হয়ে ওঠে। এই কাহিনি অনুসারে, ট্রলিয়াস ছিলেন এক ট্রোজান রাজপুত্র। তিনি ছিলেন রাজা প্রিয়াম (অন্যমতে, অ্যাপোলো) ও হেক্যুবার সর্বকণিষ্ঠ বৈধ সন্তান। বয়সে তরুণ হলেও ট্রলিয়াস ছিলেন প্রধান যোদ্ধাদের অন্যতম। ভবিষ্যদ্বাণী অনুসারে ট্রয়ের নিয়তির সঙ্গে ট্রলিয়াসের নিয়তি অঙ্গাঙ্গী জড়িয়ে ছিল। তাই অপহরণের একটি প্রচেষ্টার পর থেকে তাকে লুকিয়ে রাখা হয়। অ্যাকিলিস ট্রলিয়াস ও তার ভগিনী পলিজেনা উভয়ের সৌন্দর্যেই বিমোহিত হয়েছিলেন। কামলালসায় জর্জরিত হয়ে তিনি তরুণ ট্রলিয়াসকেই কামনা করে বসেন। কিন্তু ট্রলিয়াস অ্যাকিলিসের ইচ্ছার কাছে আত্মসমর্পণ করতে অস্বীকার করলে অ্যাপোলোর মন্দিরে (ওম্ফ্যালোজ) বেদীর উপর তার শিরোশ্চেদ করা হয়। এই কাহিনির পরবর্তীকালীন পাঠান্তরে বর্ণিত হয়েছে, অতিভাবাবেগে আচ্ছন্ন প্রণয়ালিঙ্গণে অ্যাকিলিস ভুলবশত ট্রলিয়াসকে হত্যা করেছিলেন। এই পাঠ অনুসারে, অ্যাকিলিসের মৃত্যু উক্ত অপবিত্রকরণের শাস্তিস্বরূপ নেমে এসেছিল। প্রাচীন লেখকদের রচনায় ট্রলিয়াস ছিলেন সেই মৃত শিশুসন্তানদের উপমা, যাদের মৃত্যুতে তাদের পিতামাতারা শোকাচ্ছন্ন হতেন। প্রথম ভ্যাটিকান পুরাণবিদের মতে যদি ট্রলিয়াস বয়ঃপ্রাপ্তি অবধি বেঁচে থাকতেন, তবে ট্রয় অপরাজেয় হত।

সঠিক অনুচ্ছেদ শিরোনাম কোনটি?
titleA. মেমন, এবং অ্যাকিলিসের পতন
titleB. প্রাচীন যুগের অ্যাকিলিস সংস্কৃতি
titleC. "ইলিয়াড" মহাকাব্যে
titleD. ট্রলিয়াস
উত্তর: titleD
গর্ভাবস্থায় বা শিশুর জন্মের সময় মাতৃ মৃত্যুর ঝুঁকি উন্নত দেশগুলোর চেয়ে আফ্রিকার সাব সাহারান দেশগুলোতে ১৭৫ গুণ বেশি। এই ঝুঁকির জন্য গর্ভাবস্থা সংক্রান্ত অসুস্থতা দায়ী। সেই সাথে জন্মের পরে নেতিবাচক ফলাফল তো আছেই। বলা হচ্ছে যে, দরিদ্রতা মা ও শিশু উভয়ের জন্য ক্ষতিকর। দারিদ্র্পিড়ীত এলাকায় বসবাসকারী মহিলারা অস্বাস্থ্যকর অভ্যাসে জড়িত এর মধ্যে যেমন: সিগারেট ও মাদকদ্রব্যে আসক্তি, যেটা নবজাতক প্রসবের জন্য উল্লেখযোগ্যভাবে ঝুঁকিপূর্ণ যা মা ও শিশু উভয়ের জন্য ঝুঁকিপূর্ণ। কেনিয়াতে পরিচালিত একটি গবেষণায় দেখা যায় যে দারিদ্র বিদ্বেষপূর্ণ এলাকায় মাতৃ স্বাস্থ্য সমস্যায় অন্তর্ভুক্ত রোগসমূহ হল যেমন :উচ্চ রক্তচাপ, অ্যানিমিয়া, রক্তশূন্যতা, ম্যালেরিয়া, অকালশ্রম, দীর্ঘায়িত জটিল শ্রম ইত্যাদি। কিশোর-কিশোরীদের মধ্যে প্রসব-পূর্বের যত্ন গ্রহণের সম্ভাবনা কম। বেশিরভাগ গবেষণায় দেখা গেছে, আর্থিক এবং পরিবহনের অভাব নারী ও কিশোরীদের যথোপযুক্ত প্রাক-জন্মগত যত্ন নেওয়ার জন্য সবচেয়ে বড় বাঁধা হিসেবে দাঁড়িয়েছে। প্রসব-পূর্ববর্তী যত্নের পরিমাণের সাথে আয়ের দৃঢ়ভাবে সম্পৃক্ততা রয়েছে। মালিতে পরিচালিত মাতৃস্বাস্থ্য সেবা নামক একটি বিশ্লেষণে দেখা যায় যে, গ্রামাঞ্চলে বসবাসরত নারীরা শহুরে নারীদের তুলনায় প্রসব পূর্ববর্তী সেবা কম পায়। উপরন্তু, বিশ্লেষকরা পরিবহনের অভাব, প্রসবপূর্ব সেবা এবং প্রসবকালীন সেবার মধ্যে একটি শক্তিশালী সম্পর্ক খুঁজে পেয়েছেন।

সঠিক অনুচ্ছেদ শিরোনাম কোনটি?
titleA. এইচআইভি/এইডস
titleB. প্রসবোত্তর সময়
titleC. উন্নয়নশীল দেশে মাতৃত্বকালীন মৃত্যুহার (MMR)
titleD. স্বাস্থ্যসেবার অভাব
উত্তর: titleD
বিশ্ববিদ্যালয় কেন্দ্রীয় শহীদ মিনার এবং গ্রন্থাগারের মাঝখানে ইঞ্জিনিয়ারিং অনুষদ অবস্থিত। এই অনুষদের বর্তমান অনুষদ সদস্য ৩৩ জন।

কম্পিউটার বিজ্ঞান এবং প্রকৌশল বিষয়ে স্নাতক এবং স্নাতকোত্তর পর্যায়ে পাঠদানের উদ্দেশ্যে ২০০১ সালে এই বিভাগের কার্যক্রম শুরু করে। প্রতিষ্ঠাকালীন সময়ে বিভাগটি "কম্পিউটার বিজ্ঞান বিভাগ" নামে চালু হলেও পরবর্তীকালে বর্তমান নামে পরিবর্তন করা হয়। ২০০৪ সাল পর্যন্ত নিজস্ব ভবন না থাকায় বিজ্ঞান এবং ব্যবসায় প্রশাসন অনুষদ ভবনে এই বিভাগের কার্যক্রম পরিচালিত হয়েছে। পরবর্তীকালে ২০০৪-২০০৫ শিক্ষাবর্ষ থেকে বর্তমান ইঞ্জিনিয়ারিং অনুষদ ভবনে এই বিভাগের কার্যক্রম পরিচালিত হয়ে আসছে। এই বিভাগের অনুষদ সদস্য বর্তমানে ২৪ জন এবং আসন সংখ্যা৭০।: ইলেকট্রিক্যাল এন্ড ইলেকট্রনিক ইঞ্জিনিয়ারিং বিভাগ

ফলিত পদার্থবিদ্যা, ইলেকট্রনিক্স এবং যোগাযোগ প্রকৌশল বিষয়ে স্নাতক এবং স্নাতকোত্তর পর্যায়ে পাঠদানের উদ্দেশ্যে এই বিভাগটি কার্যক্রম শুরু করে।২০১৭ সালে এই বিভাগের নাম পরিবর্তন করে ইলেকট্রিকাল এন্ড ইলেকট্রনিক ইঞ্জিনিয়ারিং রাখা হয়। এই বিভাগের অনুষদ সদস্য বর্তমানে ২২ জন।যোগাযোগ ও ইলেক্ট্রনিক্সের বিশেষ প্রয়োজনীয়তা অনুভব করে ২০০১-২০০২ সালের সেপ্টেম্বর মাসে স্নাতক (সম্মান) পর্যায়ে মাত্র ১৩ জন শিক্ষার্থী নিয়ে ফলিত পদার্থবিদ্যা ও ইলেকট্রনিক্স বিভাগের সূচনা হয়। দেশে ইলেকট্রনিক্স ও টেলিকমিউনিকেশন শিক্ষার দ্রুত উন্নয়নের জন্য এই বিভাগে ধীরে-ধীরে বিভিন্ন আধুনিক কোর্সসমূহ চালু করা হয়। ২০০৬ সালে এই বিভাগের নাম পরিবর্তন করে "ফলিত পদার্থবিজ্ঞান, ইলেক্ট্রনিক্স ও যোগাযোগ প্রকৌশল" রাখা হয়। ২০১২ সালে এই বিভাগে বিএসসি ইঞ্জিনিয়ারিং কোর্স চালু হয়। বর্তমান আসন সংখ্যা ৫০ টি।


সঠিক অনুচ্ছেদ শিরোনাম কোনটি?
titleA. কলা ও মানববিদ্যা অনুষদ
titleB. অর্ন্তগত ইনস্টিটিউটসমূহ
titleC. অনুষদসমূহ
titleD. প্রকৌশল অনুষদ
উত্তর: titleD
ভারতের বালাঘাট এলাকায় জন্মগ্রহণ করলেও নয় বছর বয়সে ইংল্যান্ডে চলে যান। ডালউইচ কলেজে তিন বছর অধিনায়কের দায়িত্বে ছিলেন। তন্মধ্যে, ১৯৩৩ সালে বিদ্যালয় জীবনের শেষবর্ষে থাকাকালে উপর্যুপরী দুইটি দ্বি-শতক রানের ইনিংস খেলেন। মিল হিলের বিপক্ষে ২২৮ রান তুলে ডালউইচের পক্ষে রেকর্ড গড়েন। ২০০৬ সালে নিম্নবয়সী গ্রুপে আর্থার মিচেল অপরাজিত ২৩০ রানের ইনিংস খেলার পূর্ব-পর্যন্ত তার এ রেকর্ড অক্ষত ছিল। পরপর তিন বছর কেমব্রিজ বিশ্ববিদ্যালয় থেকে ব্লুধারী হন। ১৯৩৬ সালে বিশ্ববিদ্যালয়ের খেলায় দলের অধিনায়কত্ব করেন। সারে দলের পক্ষে কয়েকটি খেলায় অংশগ্রহণের পর সাসেক্সের পক্ষে শৌখিন খেলোয়াড় হিসেবে খেলতে শুরু করেন।

সঠিক অনুচ্ছেদ শিরোনাম কোনটি?
titleA. শৈশবকাল
titleB. অবসর
titleC. কাউন্টি ক্রিকেট
titleD. বিশ্বযুদ্ধে অংশগ্রহণ
উত্তর: titleA
১৯৭২ সালের মে মাসে, রাষ্ট্রপতি রিচার্ড এম. নিক্সন এবং সোভিয়েত প্রধান লিওনি ড ব্রেশনেভ সম্পর্কের শান্তি পরিচালনা করেন যা বৈরতার সমাপ্তি নামে পরিচিত, যা স্নায়ু যুদ্ধ সাময়িকভাবে স্থগিত করে। সময়টি প্রতিযোগিতার তুলনায় সহযোগিতার জন্য উপযোগী ছিল এবং "প্রতিযোগিতা" ধারণাটি প্রশমিত হতে থাকে।

দুটো রাষ্ট্র অ্যাপোলো মহাকাশযান কে একটা সোয়ুজ মহাকাশযানের সাথে যুক্ত করার পরিকল্পনা করে, যা অ্যাপোলো সোয়ুজ পরীক্ষামূলক প্রকল্প নামে পরিচিত (এএসটিপি)। প্রস্তুতির জন্য, ইউএস অ্যাপোলো তে একটি ডকিং মডিউল তৈরি করে যা সোয়ুজ ডকিং ব্যবস্থার সাথে সামঞ্জ্যপূর্ণ। এই মডিউলটির মাধ্যমে অসামঞ্জ্যপূর্ণ পরিবেশের দুইটি মহাকাশযানের একটির ব্যক্তি অন্যটিতে যেতে পারবে, যা অন্য যেকোনো মহাকাশযানের সাথে সংযোগ স্থাপনের ব্যাবস্থা করে দিয়েছিল। ১৯৭৪ সালের ডিসম্বরে ইউএসএসআর এএসটিপির প্রস্তুতির জন্য সোয়ুজ ১৬ মিশন ব্যবহার করে।

১৯৭৫ সালের জুলাই মাসে ১২:২০ ইউটিসি সময়ে সোয়ুজ ১৯ উৎক্ষেপণের মাধ্যমে যুক্ত মিশনটির সূচনা হয় এবং ডকিং মডিউল যুক্তি অ্যাপোলো মহাকাশযানটি সাড়ে ছয় ঘণ্টা পর উৎক্ষেপণ হয়। দুই টি মহাকাশযান জুলাই ১৭ তারিখে ১৬:১৯ ইউটিসি সময়ে সংযোগ সম্পন্ন করে। তিন জন নভোচর দুই জন কসমো নটের সাথে যুক্ত পরীক্ষণ করে এবং দলগুলো হাত মিলন, উপহার আদান - প্রদান এবং পরস্পরের মহাকাশযান পরিদর্শন করে।

সঠিক অনুচ্ছেদ শিরোনাম কোনটি?
titleA. সোভিয়েত রকেট উন্নয়ন
titleB. অ্যাপোলো- সোয়ুজ পরীক্ষণ প্রকল্প
titleC. মার্কিন রকেট উন্নয়ন
titleD. চাঁদের উদ্দেশ্যে
উত্তর: titleB
অ্যারন কৌক ব্রিটিশ হংকংয়ে জন্মগ্রহণ করেছেন। তিনি হংকংয়ের সেন্ট জোসেফ কলেজ থেকে স্নাতক সম্পন্ন করেন। মাধ্যমিক বিদ্যালয় থেকে স্নাতক হওয়ার পর, অ্যারন কৌক রাজা ফুক সোড ও জুয়েলারী কোম্পানিতে একজন জুনিয়র স্টাফ হিসেবে কাজ করেন। তার পিতা ছিল ছোট খুচরা দোকানের মালিক, তিনি ব্যবসাতে হস্তান্তরের দৃষ্টিতে তাকে ব্যবসার অভিজ্ঞতা প্রদানে চেষ্টা করেন, কিন্তু অ্যারন কৌক উক্ত পেশাটি মটেও পছন্দ করেননি। যদি সোনার ব্যবসা গ্রহণের জন্য অ্যারন কৌকের ভাইরা না থাকত, তবে তার বাবা তাকে বিনোদন শিল্পে যোগদান করতে অনুমতি দিতেন না। ১৯৮৪ সালে, একটি পার্টিতে বিভক্ত করার চেষ্টা এবং তার পায়ের পেশীর আঘাত দ্বারা সৃষ্ট দীর্ঘায়িত অনুপস্থিতির (অসুস্থ হহওয়ার একটি ছুতা) জন্য তাকে বহিস্কার করা হয়।

সঠিক অনুচ্ছেদ শিরোনাম কোনটি?
titleA. নৃত্যশিল্পী
titleB. প্রারম্ভিক জীবন
titleC. ক্যারিয়ার
titleD. প্রারম্ভিক বছর
উত্তর: titleB
২০০০ সালের জাতীয় জরিপ অনুযায়ী দেশটির জনসংখ্যা ২০ কোটি ৬০ লাখ। ২০০৬ সালে পরিচালিত অন্য একটি জরিপে দেখা যায়, দেশটির জনসংখ্যা বেড়ে ২২ কোটি ২০ লাখে দাঁড়িয়েছে। কেবল জাভাতে ১৩ কোটি লোক বাস করে। প্রতি বর্গকিলোমিটারে জনসংখ্যার ঘনত্ব ১৩৪ জন। জাভা বিশ্বের সবচেয়ে ঘনবসতিপর্ণ দ্বীপ। দ্বীপটির প্রতি বর্গকিলোমিটারে ৯৪০ জন মানুষ বাস করে। জনগোষ্ঠীর বেশির ভাগেরই মূল অস্ট্রেনেশিয়ান যারা মূলত তাইওয়ান থেকে এসেছিল। জনসংখ্যার অন্য বড় অংশটির মূল হচ্ছে মেলানেশিয়া। দেশটির মধ্যে তিন শ’র বেশি জাতি-গোত্র। জনসংখ্যায় তারা ৪২ শতাংশ। জাভার মানুষ রাজনৈতিক ও সাংস্কৃতিকভাবেও প্রভাবশালী। চীনা ইন্দোনেশীয়রা জনসংখ্যায় মাত্র ১ শতাংশ।

সঠিক অনুচ্ছেদ শিরোনাম কোনটি?
titleA. অর্থনীতি
titleB. পর্যটন
titleC. জনসংখ্যা
titleD. তথ্যসূত্র
উত্তর: titleC
সাইকোফিজিকাল প্যারালালিজম বা কেবল সামান্ত্রিকতা , এমন দৃষ্টিভঙ্গি যে মন এবং দেহ পৃথক অনটোলজিকাল স্ট্যাটাস থাকা সত্ত্বেও কার্যত একে অপরকে প্রভাবিত করে না। পরিবর্তে, এগুলি সমান্তরাল পথে চলতে থাকে (মনের ঘটনাগুলি মনের ঘটনাগুলির সাথে কার্যকারিতাভাবে মস্তিষ্কের ঘটনাসমূহ মস্তিষ্কের ঘটনার সাথে আন্তঃসংযোগ করে) এবং কেবল একে অপরকে প্রভাবিত করে বলে মনে হয়। এই মতামতটি গোটফ্রাইড লাইবনিজ দ্বারা সর্বাধিক বিশিষ্টভাবে রক্ষা করা হয়েছিল । যদিও লাইবনিজ ছিলেন একজন অনাত্মতাত্ত্বিক মনোবিদ যারা বিশ্বাস করতেন যে কেবল এক ধরনের পদার্থ, মোনাড, মহাবিশ্বে রয়েছে এবং সমস্ত কিছু এটির পক্ষে হ্রাসযোগ্য, তিনি তবুও বলেছিলেন যে কার্যকারণের ক্ষেত্রে "মানসিক" এবং "শারীরিক" মধ্যে একটি গুরুত্বপূর্ণ পার্থক্য রয়েছে। তিনি বলেছিলেন যে শ্বর জিনিসগুলি আগে থেকেই ব্যবস্থা করেছিলেন যাতে মন এবং দেহ একে অপরের সাথে সামঞ্জস্য হয়। এটি পূর্ব-প্রতিষ্ঠিত সম্প্রীতির মতবাদ হিসাবে পরিচিত । 

সঠিক অনুচ্ছেদ শিরোনাম কোনটি?
titleA. রহস্যবাদ
titleB. ইন্টারঅ্যাকশনবাদী দ্বৈতবাদ
titleC. মনোবৈজ্ঞানিক সমান্তরালতা
titleD. মনের দর্শন সম্পর্কিত বিষয়গুলি
উত্তর: titleC